Lluís Pericot

Lluís Pericot i Garcia, vadut en Girona en 1899 (1)e mort en Barcelona en 1978, siguec un arqueològ e preïstoriador (2). Hilh de familha de Torroella de Montgrí, siguec vadut en Girona. Aciu, eth sòn pair, Joan, trabalhaua coma farmaceutic militar.

Estudiec enquiar Institut de Girona e dempús estudiec Istoria ena Universitat de Barcelona en tot éster un deisheble de Pere Bosch i Gimpera. En 1925 auec eth doctorat en Madrid damb era tesi Era civilizacion megalitica e era cultura pirinenca.

Ocupec era catedra de Preïstoria, en prumèr lòc en Santiago de Compostel·la e dempús en València. Siguec escauador der important jadiment arqueologic dera Balma deth Parpalló, en eth parçan valencian dera Safor, proche de Gandia, sus eth què publiquéc ua memoria en 1942.

Siguec especialista en eth Paleolitic Superior en es Païses Catalans. en 1933 tornec a Barcelona e trabalhéc coma professor d'etnologia. Quan Bosch i Gimpera s'exiliéc per arrasons politiques, Lluís Pericot siguec capmestre dera escola d'arqueologia de Barcelona e vicepresident deth Conselh Superior d'Investigacions Scientifiques (CSIC).

 Bibliografia 

Lluís Pericot publiquéc diuersi trabalhs scientifics e es sues recerques aueren un gran arreconeishment a nivèu internacionau.

º  Prehistoria de la península ibérica (1923) 

º  La civilización megalítica catalana y la cultura pirenaica (1925) tesi doctoral 

º  La España primitiva y romana (1934) 

º  La América indígena (1936) 

º  La cueva del Parpalló (1942), 

º  Grandeza y miseria de la prehistoria (1948) 

º  Las raíces de España (1952) 

º  La España primitiva (1950) 

º  Prehistoria de Marruecos: el paleolítico (1957) 

º  Manual de Prehistoria africana (en col·laboració amb Miquel Tarradell, 1961), 

º  Cincuenta años de prehistoria (1964). 

º  The Balearic Islands (1973; en castellà, Las Islas Baleares en los tiempos prehistóricos, 1976), 

 Referéncies 

1.- ↑ Castells, Pere. «El darrer adéu a un amic entranyanble: el Dr. Lluís Pericot» (PDF). Libre dera Festa Major [Torroella de Montgrí], 1979, p.  [Consulta: 20 març del 2012]. 

2.- ↑ Ripoll Perelló, Eduard. «Necrologia - PROF. LLUÍS PERICOT I GARCIA (1899-1978)» (PDF). , 1979, p. 507-536 [Consulta: 20 març del 2012]. «Inclodís ua relacion extensa de més de tres-centes referéncies bibliografiques sus es publicacions deth Dr. Pericot»

Categoria:Arqueològ